93/697/EY: Neuvoston päätös, tehty 13 päivänä joulukuuta 1993, luvan antamisesta tietyille jäsenvaltioille soveltaa tai edelleen soveltaa direktiivin 92/81/ETY 8 artiklan 4 kohdassa säädetyn menettelyn mukaisesti myönnettyä alennettua valmisteveroa tai valmisteverosta vapauttamista tiettyihin erityisiin tarkoituksiin käytettäviin kivennäisöljyihin



Virallinen lehti nro L 321 , 23/12/1993 s. 0029 - 0030

Suomenk. erityispainos Alue 9 Nide 2 s. 0149

Ruotsink. erityispainos Alue 9 Nide 2 s. 0149



NEUVOSTON PÄÄTÖS, tehty 13 päivänä joulukuuta 1993, luvan antamisesta tietyille jäsenvaltioille soveltaa tai edelleen soveltaa direktiivin 92/81/ETY 8 artiklan 4 kohdassa säädetyn menettelyn mukaisesti myönnettyä alennettua valmisteveroa tai valmisteverosta vapauttamista tiettyihin erityisiin tarkoituksiin käytettäviin kivennäisöljyihin (93/697/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY () ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että direktiivin 92/81/ETY 8 artiklan 4 mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen valmisteveroja koskevia vapautuksia tai alennuksia erityisiin poliittisiin näkökohtiin liittyvistä syistä, tietyt jäsenvaltiot ovat ilmoittaneet komissiolle aikomuksestaan soveltaa edelleen tai ottaa käyttöön tiettyjä, niiden verolainsäädännössä jo säädettyjä verovapautuksia tai veronalennuksia, joihin mainitun 8 artiklan 4 kohdassa säädettyä menettelyä olisi sovellettava, asiasta on ilmoitettu muille jäsenvaltioille, komissio ja kaikki jäsenvaltiot myöntävät, että nämä verovapautukset ja veronalennukset ovat perusteltuja erityisiin poliittisiin näkökohtiin liittyvistä syistä ja etteivät ne vääristä kilpailua eivätkä haittaa sisämarkkinoiden toimivuutta, komissio tarkastelee näitä veronalennuksia tai verovapautuksia säännöllisesti varmistaakseen, että ne ovat sopusoinnussa sisämarkkinoiden toimivuuden tai yhteisön ympäristönsuojelupolitiikan kanssa, ja direktiivin 92/81/ETY 8 artiklan 6 kohdan mukaisesti neuvosto tarkastelee tilannetta viimeistään 31 päivänä joulukuuta 1996 komission kertomuksen perusteella, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 kohdan mukaisesti seuraavat jäsenvaltiot voivat soveltaa tai edelleen soveltaa voimassa olevia valmisteveroja koskevia alennuksia tai vapautuksia, sanotun kuitenkaan rajoittamatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY () säädettyjen velvoitteiden soveltamista, seuraavasti: 1. Belgian kuningaskunta ja Luxemburgin suurherttuakunta: raskaan polttoöljyn valmisteveron alennus 31 päivään joulukuuta 1994 ympäristölle vähemmän haitallisten polttoaineiden käytön kannustamiseksi, jos tämä kannustus liittyy erityisesti rikkipitoisuuteen ja jos raskaan polttoöljyn valmisteveron painotettu keskiarvo noudattaa yhteisön lainsäädännössä säädettyä raskaan polttoöljyn valmisteveron vähimmäisarvoa; alennettu arvo ei voi kuitenkaan olla pienempi kuin 6,5 ecua tonnia kohti. 2. Helleenien tasavalta: valmisteverosta vapautus kivennäisöljyn osalta, jota käytetään moottoripolttoaineena pääministerinviraston, poliisivoimien ja metropoliittojen virallisissa kulkuvälineissä. 3. Italian tasavalta: valmisteverosta vapautus 31 päivään joulukuuta 1994 kivennäisöljyjen osalta, joita käytetään polttoaineena alumiinin tuotannossa Sardiniassa. 4. Portugalin tasavalta: valmisteverosta vapautus nesteytetyn maaöljykaasun sekä metaanin osalta, joita käytetään polttoaineena paikallisissa julkisissa liikennevälineissä. 2 artikla Tämä päätös on osoitettu Belgian kuningaskunnalle, Luxemburgin suurherttuakunnalle, Helleenien tasavallalle, Italian tasavallalle ja Portugalin tasavallalle. Tehty Brysselissä 13 päivänä joulukuuta 1993. Neuvoston puolesta Puheenjohtaja Ph. MAYSTADT () EYVL N:o L 316, 31.10.1992, s. 12. Direktiivi sellaisena kuin se on muutettuna direktiivillä 92/108/ETY (EYVL N:o L 390, 31.12.1992, s. 121). () EYVL N:o L 316, 31.10.1992, s. 19